Áttekintés

Ez a könyv azt mutatja, hogy **az ősi civilizáció Szent Korona Értékrenddel közvetített társadalomszervezési rendszerének megismerése** bennem **egy zárt folyamat lépésről-lépésre megvalósuló végrehajtását jelentette.**

Egyben azt is mutatja, hogy eddigi életem ennek a könyvnek a megírását készítette elő.

Azért kellett atyai barátaimmal (Bálint Sándorral és Badiny Jós Ferenccel) találkoznom és tanításaikat megismernem, azért kellett szervezett formában ismereteket szereznem, és azért kellett vállalnom a végigjárásra kijelölt életutat, hogy **egy ponton megállva összegezzem mindezeket.**

Az természetes, hogy ez az összegzés nem foglalhatja magában azt a tizenegy könyvet, amit eddig írtam, és amely az itt megfogalmazott továbbgondolás alapja, ezért azokra itt csak hivatkozom, de - hogy a hivatkozás tárgya elérhető legyen -, közzétettem mind a tizenegyet az interneten (a **Szent Korona Értékrend honlap**on, aminek e sorok írásakor a címe: <http://szkertekrend.hu>).

Azok számára **nyomtatott formában** is megjelentetem mind a tizenkét könyvet – meghagyva az internetről letölthetőség lehetőségét -, akik **szeretnék használni és továbbadni az ismereteket akár térben, akár időben.**

Visszatekintve az elmúlt évtizedekre, nyilvánvaló az a fejlődés, amit a megismerési folyamatban átéltem. A stratégia – vagyis a végcél – meghatározása indította el a folyamatot, és miközben a megvalósítás útját jártam, **helyrekerültek azok a korábbi ismeretek, amelyek addig elszigetelve voltak** bennem.

A stratégia **első taktikai lépését még a nyugati civilizáció koreszméje szerint tettem meg,** a nyolcvanas évektől fejlesztett (amikor a számítástechnikai lehetőségek már biztosították a „relációs” – azaz elméleti kapcsolatokra épülő – játékelmélet gyakorlati alkalmazását az adatbázison keresztül) és 1995-re alkalmazhatósági szintet elért „**Európai Gazdasági Integrációs Rendszer”** elkészítésével, ami a liberális-kapitalista koreszmét követő hatalom számára is elfogadható volt[[1]](#footnote-1).

Az alkalmazásba vétel következményeit megismerve rádöbbentem: a felkínált szerződés aláírásával jóvátehetetlen bűnt, hazaárulást követnék el, ezért nem vállalhattam az elköteleződést.

A rendszer környezetét **„PAJZS Koordináló Rendszer”**[[2]](#footnote-2) címen átírtam, az akkori ismereteim szerint emberközpontúvá alakítva.

Az ebben megfogalmazott, relációs adatbázison alapuló játékelméletnek **a megismerési út végigjárásával kitisztult** változata a tizenegyedik könyv (Útmutató[[3]](#footnote-3)), amely **minden magyar település konföderatívvá válásához** vezető folyamat indítóadatait tartalmazza. Ennek szerves része a Szent Korona Értékend honlapon lévő **„Összehangolt Önellátás”** cím alatti adatbázis-kivonat (ez kinyomtatva legalább kétezer oldal lenne).

Annak a könyvnek, amit most a kezében tart a kedves Olvasó, egyik kulcsa **a játékelméletnek nevezett taktika-tervező módszer.** A megismerési folyamat során – kezdetben meg nem fogalmazva – ezt alkalmaztam.

Eddig a nyugati civilizáció néhány megalapozó tudományágát értékeltem át. Az átértékelés az eszmei, a szabályozási (jogi) és a feltétel-biztosítási (benne: gazdasági) részterületekre terjedt ki. Ennek rendszervázát a „Paradigmaváltás” c. könyv (ld. 2. lj) foglalja össze.

**A nyugati civilizáció koreszméjétől függetlenedett, alkalmazott történelemkutatás** (és ezzel a téves következtetések felülírása), valamint **a jog alapkérdései értelmezésének** (kiindulópontként az alkotmányosság) **visszavezetése az ősi civilizáció természetes társadalomszervezéséhez**, nagyon fontos ismertet-újragondolást jelentett.

Azonban ez így még csak egy olyan rész-alap, amely nem vezet a maradéktalan MEGGYŐZŐDÉS-hez, ami a BIZALOM alapja. (Ezek kettős egysége alkotja a HITet – ld. Aquinói Szent Tamás.)

Ezt kell teljessé tennem az anyagközpontú nyugati civilizáció természetellenessége teljességének leleplezésével, ennek a koreszmének **közgazdasági és matematikai alapjai hamisságát bizonyítva.**

Ezt teszem meg a „Emberközpontú relációs adatbázis-kezelő rendszer és játékelmélet-alkalmazás” c. könyvemben, amit most a kedves Olvasó kezében tart.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fejéről talpára kell állítani a társadalom szervezését, vagyis **az alulról felépüléssel kell felcserélni a felülről leosztást.**

Ennek - a józan paraszti ész alapján felépülő – gondolkodási mód mintának (paradigmának, más kifejezéssel: koreszmének) **kiindulópontja az ember és a legszentebb közösség, a család.**

**A családszerkezet[[4]](#footnote-4) és a családi feladatok[[5]](#footnote-5) feltételeit** alaptörvényben kell biztosítani.

Ez az alap egyértelművé teszi a társadalomszervezés emberközpontúságát, és megadja azokat a módszereket, amelyekkel a taktikai lépések megtervezhetőek és gyakorlatban alkalmazhatóak.

A könyv **az ember-centrikusan felépülő társadalomszervezés logikai folyamatát** mutatja be és így **állítja szembe a nyugati civilizáció anyag-centrikus társadalomszervezésével**, a relációs adatbázis-kezelő rendszerre épülő játékelmélet átértelmezésével.

Kelt Szegeden, 2015. Jégbontó havának 11. napján.

1. **Kupa Mihály szakértői megállapításai** - <http://nemzetiegyseg.com/o01.jpg> és <http://nemzetiegyseg.com/o011.jpg> [↑](#footnote-ref-1)
2. **Üzleti terv** - <http://szkszhu.szksz.com/Uzleti_terv_1.doc> [↑](#footnote-ref-2)
3. **Útmutató az Összehangolt Önellátó rendszer felépítéséhez**

[http://nemzetiegyseg.com/Utmutato.pdf](http://nemzetiegyseg.com/Masodikfokozat.pdf) [↑](#footnote-ref-3)
4. **38. § A családszerkezet fenntartásához való jog**

(1) A Szent Korona minden tagjának joga van a hagyományos magyar családszerkezet szerint élni

a./ több korosztályt magában foglaló nagycsaládban és

b./ a Szent Korona Tagság lélekszámának olyan mértékű növekedését szolgáló nagy családban, amely minden korosztály lélekszám-növekedését biztosítja az előző korosztályhoz képest.

(2) A családszerkezet fenntartásához szükséges feltételeket és a részletes szabályozást „A családról” szóló főtörvény tartalmazza.

***Jogszabályok*** Alaptörvény (52. oldal) [↑](#footnote-ref-4)
5. **98. § A család szerepe a Szent Korona Országában**

(1) A család a legszentebb emberi közösség, a társadalom alapja. A magyar családmodell a sokgyerekes nagycsalád és a több generáció egységét jelentő nagy család.

(2) Magyarország a hagyományos magyar családmodellt támogatja, a családi funkciók feltételeinek biztosításán keresztül.

(3) A magyar családmodell funkciói:

a./ Családi egység védelme

b./ Magzat védelme

c./ Gyermek védelme

d./ Anya védelme

e./ Szülő védelme

(4) A családi funkciók feltételeit biztosítja:

a./ az alapvető emberi jogok biztosításával,

b./ a kiegészítő emberi jogok gyakorlásához nyújtott támogatással.

***Jogszabályok*** Alaptörvény (80-81. oldal) [↑](#footnote-ref-5)